संयंत्र के लिए करीब 300 एकड़ जमीन की दरकार है, लेकिन जमीन कोई मसला नहीं है। 30 लाख टन के संयुक्त उद्यम के लिए जगह की पहचान कर ली गई है। मंत्रालय को उम्मीद है कि 1 अरब डॉलर की प्रस्तावित साझेदारी को अगले कुछ महीने में अंतिम रूप दे दिया जाएगा। केंद्रीय इस्पात मंत्री वीरेंद्र सिंह ने बिजनेस स्टैंडर्ड से कहा, दोनों कंपनियां संयुक्त उद्यम की जांच कर रही है। ज्यादातर चीजों पर दोनों पक्षकारों की सहमति है। यह इकाई गुजरात या महाराष्ट्र में स्थापित हो सकती है। चूंकि यह इकाई ऑटोमोटिव स्टील बनाएगी, लिहाजा ऑटो केंद्र के तौर पर महाराष्ट्र में पुणे-चाकन का इलाका और गुजरात में साणंद पर विचार कर रहा है। प्रस्तावित संयुक्त उद्यम सेल के राउरकेला संयंत्र के साथ हॉट रोल्ड स्टील स्ट्रिप की सोर्सिंग के लिए लंबी अवधि का खरीद अनुबंध करेगा। संयुक्त उद्यम संयंत्र में वैल्यू एडिशन के जरिए ऑटोमोटिव स्टील का उत्पादन किया जाएगा।